  Анжелика Тихонова корреспондент 2020-тӥ арын Владимир Путинэн кичӧлтэм «Здравоохранение» йӧскалык ӵектос улсын Удмуртиын эм удысын ужасьёслы 12 сюрс 744 автоматизированной уж интыос кылдытозы. Со сярысь элькун тӧролэн но кивалтэтлэн пресс-службазы ивортӥз. Элькунысьтымы вань эм огазеяськонъёсысь уж интыосты автоматизировать карон, фельдшер-акушер пунктъёсы Интернет кыскон но эм ивортодэт сӧзнэтэз пыӵатон пациентъёслэн эм тодметъёсынызы огъя цифровой контур кылдытозы. Солы луыса улосвылъёсысь вань кун эм ивортодэт сӧзнэтъёс ог-огенызы герӟамын луозы. Сӧзнэтысь пациентъёслэсь прививкаоссэс, анализъёссэс, больничной листъёссэс, направлениоссэс учкыны луоз Удмуртиысь эм ужъюртъёсын огъя цифровой контур кылдытон понна 2020-тӥ арын 539 миллион 400 сюрс манет чакламын. Коньдон даннойёсты эскеронъя улосвыл центрез азинтыны но эм огазеяськонъёслэсь, фельдшер-акушер пунктъёслэсь но, информационной инфраструктуразэс кылдытыны ӧръямын Александр Бречалов, Удмуртилэн тӧроезПусъём, 2019-тӥ арын Удмуртиын «Вызов врача на дом», «Запись для прохождения профилактических медицинских осмотров, диспансеризации» сервисъёс ужаны кутскизы. Соосты Кун но муниципал услугаос сётӥсь огъя порталын пациентлэн ас кабинетысьтыз «Моё здоровье» разделэ пырыса уже кутыны луэ. Сервисъёс калыклы эм юрттэт басьтонзэс каньылгес карыны луонлык сёто.  Тегъёс: Тазалык Ижкар Удмуртия эмъяськонниос эмчиос  